open-index/open-wikipedia-markdown huggingface dataset:
Mauro Bolognini

**Mauro Bolognini** (28. kesäkuuta 1922 Pistoia – 14. toukokuuta 2001 Rooma) oli italialainen elokuvaohjaaja ja käsikirjoittaja, joka tunnetaan lähinnä kirjallisuussovituksistaan.

Bolognini opiskeli arkkitehtuuria ja muotoilua Firenzessä, vietti vuoden Rooman Kokeellisessa elokuvakeskuksessa sekä työskenteli ranskalaisten Jean Delannoyn ja Yves Allégret’n sekä ohjaaja Luigi Zampan avustajana. Hänen ohjausdebyyttinsä oli musiikkielokuva *Ci troviamo in galleria* (”Tavataan galleriassa”, 1953), jossa Sophia Loren teki yhden ensimmäisistä merkittävistä rooleistaan. Bolognini ohjasi melodraamoja ja komedioita sekä tutustui 1950-luvun lopulla Pier Paolo Pasoliniin, joka teki käsikirjoituksen muun muassa kirjallisuussovitukseen *[[Kaunis Antonio]]* (*Il Bell’Antonio*, 1960), josta tuli ohjaajan ensimmäinen kaupallinen ja arvostelumenestys. Vuonna 1961 Bolognini sovitti elokuvaksi Vasco Pratolinin romaanin *[[Ilotalo (elokuva)|Ilotalo]]* (*La viaccia*), joka valittiin Cannesin elokuvajuhlien Kultainen palmu -ehdokkaaksi. Ohjaajan suurin arvostelumenestys oli Pratolinin teokseen perustuva, 1800-luvun lopun Firenzeä kuvaava *Metello* (1969), joka sai kolme David di Donatello ja kaksi Nastro d’argento -palkintoa sekä kaksi Kultainen palmu -ehdokkuutta.

1970-luvulla Bolognini teki joukon poliittisia elokuvia ja jopa makaaberin kauhuelokuvan *Gran bollito* (1977). Hän palasi kirjallisuussovituksiin Alexandre Dumas’n romaanin eroottisessa versiossa *[[Kamelianainen (vuoden 1981 elokuva)|Kamelianainen]]* (*La storia vera della signora delle camelie*, 1981) sekä 1500-luvun komediassa *La Venexiana* (”Venetsiatar”, 1986). Vuonna 1999 ohjaaja sai David di Donatellon tunnustuksena koko elämäntyöstään.

## Lähteet
*

### Viitteet

## Aiheesta muualla
* Elonet: Mauro Bolognini
* Internet Movie Database: Mauro Bolognini
The Capital Beat

**The Capital Beat** on vuonna 2007 perustettu kahdeksanhenkinen suomalainen ska/reggae -yhtye. Yhtye on tunnettu energisistä ja yleisöä tanssittavista livekeikoistaan. Yhtye on julkaissut kaksi studioalbumia. Debyyttialbumi A Greater Fire ilmestyi vuonna 2009 käväisi viikolla 40 Suomen virallisella albumilistalla sijoittuen sijalle 17. Bändin toinen albumi, On The Midnight Wire, julkaistiin vuonna 2011 ja sen paras listasijoitus oli niin ikään 17.

## Julkaisut/Tuotanto
*
*

## Lähteet

## Aiheesta muualla
* Yhtyeen Virallinen Facebook-sivu
* Yhtye levy-yhtiönsä, Stupido Recordsin sivuilla 
* Yhtye MySpacessa
Tetraedriitti

**Tetraedriitti** on eräs falertsien ryhmän monista malmimineraaleista. Sitä esiintyy kupari- ja lyijypitoisissa juonissa sideriitin, lyijyhohteen ja sinkkivälkkeen kanssa. Ne ovat usein taloudellisesti tärkeitä ja voivat sisältää myös rautaa, hopeaa, sinkkiä, kultaa ja elohopeaa.

Tetraedriitin nimi tulee siitä, että sen kiteet ovat tetraedrin muotoisia.

## Katso myös
* Tennantiitti

## Lähteet
Sylviini

**Sylviini** eli **sylviitti** (KCl, kaliumkloridi) on mineraali. Se on rakenteeltaan täsmälleen vuorisuolan kaltainen. Se liukenee vuorisuolaakin helpommin. Se maistuu kitkerämmältä kuin vuorisuola, ja sillä saattaa olla lisäpintoja kiteiden kulmissa. Mineraali on väritön tai valkoinen, mutta usein myös heikosti punaruskea. Sylviini on kosteutta imevää eli hygroskooppista.

Sylviiniä esiintyy kalisuolakerrostumissa. Sitä löytyy muun muassa Keski-Euroopasta. Sitä löytyy myös tulivuorista härmeenä, esimerkiksi Vesuviuksesta.

Se on tärkein kaliumin lähde ja tällä tavoin lannoiteteollisuuden tärkeä raaka-aine.

## Lähteet
* 
* 

### Viitteet
Luettelo televisiosarjan Tohtori tuli kaupunkiin jaksoista

Tämä on **luettelo [[Tohtori tuli kaupunkiin]] -televisiosarjan jaksoista**. Ohjelma alkoi Yhdysvalloissa 1. tammikuuta 1993 ja päättyi 16. maaliskuuta 1998.

## 1. tuotantokausi

## 2. tuotantokausi

## 3. tuotantokausi

## 4. tuotantokausi

## 5. tuotantokausi

## 6. tuotantokausi
Dmitri Zjuzin

**Dmitri Jurjevitš Zjuzin** (, s. 21. lokakuuta 1987 Ufa, Venäjä) on venäläinen entinen jääkiekkoilija..

## Tilastot

## Lähteet
* Eliteprospects.com -profiili
* The Internet Hockey Databese -profiili
### Viitteet
Luettelo Tšekin presidenteistä

Tämä on luettelo Tšekin presidenteistä. Luettelossa ei ole Tšekkoslovakian presidenttejä. 
## Luettelo
 

## Lähteet
Faner

**Ab Faner Oy** oli vuosina 1916–1973 toiminut suomalainen puunjalostusalan yritys, jolla oli vaneritehtaat Lohjalla ja Punkasalmella. Yhtiö siirtyi 1965 Metsäliiton Teollisuus Oy:n omistukseen ja fuusioitiin siihen vuonna 1973.

Lounais-Suomesta toimitettiin 1900-luvun alussa koivutukkeja Tallinnassa sijainneelle vaneritehtaalle teelaatikoiden valmistamista varten. Ensimmäisen maailmansodan puhkeaminen 1914 vaikeutti meriliikennettä Suomenlahdella ja niinpä Tallinnassa toiminut *Aktiengesellschaft A.M. Lutherin* omistama *Temintaipaleen Puunjalostusliike Oy* ryhtyi rakentamaan vaneritehdasta Lohjalle. Vuonna 1916 valmistuneen tehtaan tuotantoa ryhtyi hoitamaan *Ab Faner Oy*, jonka perustajiin kuuluivat *Aktiengesellschaft A.M. Luther* ja englantilainen *Venesta Ltd*.

Lohjan vaneritehdasta laajennettiin 1920- ja 1930-luvuilla niin, että se oli vuonna 1939 Lohjan suurin työnantaja, joka tuotti vaneria yli 20&nbsp;000 kuutiometriä vuodessa. Toisen maailmansodan aikana Ab Faner Oy siirtyi yksinomaan englantilaisen Venesta Ltd:n omistukseen.

Sotavuosien jälkeen Lohjan vaneritehdasta laajennettiin 1950-luvulla ja vuonna 1964 yhtiölle valmistui toinen vaneritehdas Punkasalmelle. Vanerikoivun hankintaongelmat johtivat kuitenkin siihen, että Venesta Ltd myi Ab Faner Oy:n Metsäliiton Teollisuus Oy:lle loppuvuodesta 1965.

Vuonna 1969 Lohjalle valmistui lastulevytehdas, joka käytti raaka-aineenaan vaneritehtaan tuottamaa jätepuuta. Vuonna 1973 Ab Faner Oy fuusioitiin Metsäliiton Teollisuus Oy:hyn ja yhtiön tehtaista muodostettiin kaksi yksikköä : Lohjan tehtaat ja Punkasalmen tehtaat. Molemmat tehtaat ovat edelleen vuonna 2013 toiminnassa (*[[Metsä Wood]], Lohjan Kerto-tehdas*, *[[Metsä Wood]], Punkaharjun vaneritehdas*).

## Lähteet
* Elinkeinoelämän Keskusarkisto : Ab Faner Oy 
* Pörssitieto G. Kock : Lisätietoja yhtiöistä T-Ö : Temintaipaleen Puunjalostusliike Oy

## Aiheesta muualla
* Ab Faner Oy Pörssitiedon netissä
* Lutherin vaneriteollisuudesta Suomessa, Estofennia 6.11.2020
Waze

**Waze** on GPS-pohjaisia karttoja tarjoava sosiaalinen navigointisovellus. Sen karttoja ja liikennetietoja ylläpitävät sen käyttäjät. Israelilaiset Uri Levine, Ehud Shabtai ja Amir Shinar perustivat Waze Ltd:n vuonna 2008. Sovellusta käyttää yli 100 miljoonaa käyttäjää. Google osti sen kesäkuussa 2013 1,3 miljardilla dollarilla. Wazen käyttö vaatii internet-yhteyden. Ohjelma muun muassa ehdottaa käyttäjilleen parempia reittejä sekä varoittaa onnettomuuksista ja nopeuskameroista. Ohjelma on saatavissa Androidille ja iOSille.

## Lähteet

## Aiheesta muualla
*Wazen kotisivut
João Francisco Braga

**João Francisco Braga** (24. elokuuta 1868 Pelotas – 13. lokakuuta 1937) oli brasilialainen roomalaiskatolinen arkkipiispa. Hänet vihittiin diakoniksi 23. joulukuuta 1899 ja papiksi 17. huhtikuuta 1900. Hänet nimitettiin Petrópolisin hiippakunnan johtoon 9. huhtikuuta 1902, ja piispaksi vihkiminen seurasi 24. elokuuta. Pääkonsekraattorina toimi Cláudio José Gonçalves Ponce de Leão. Braga asetettiin virkaansa 26. lokakuuta.

Braga sai 27. lokakuuta 1907 nimityksen Curitiban piispaksi, jonka virkaan hänet asetettiin 17. helmikuuta 1908. 10. toukokuuta 1926 Curitibasta tehtiin arkkihiippakunta ja Bragasta sen arkkipiispa. Hän erosi tehtävistään 22. kesäkuuta 1935, jolloin hänet nimitettiin Soteropoliin titulaariarkkipiispaksi.

## Lähteet
Belgian Grand Prix 2013

**Belgian Grand Prix 2013** (virallisesti **2013 Formula 1 Shell Belgian Grand Prix**) oli Formula 1 -kauden 2013 11. osakilpailu, joka ajettiin 25. elokuuta Circuit de Spa-Francorchamps'n moottoriradalla Belgiassa.

## Viikonlopun aikataulu ja sää

## Vapaat harjoitukset
Caterhamin kolmoskuljettaja Heikki Kovalainen ajoi perjantain ensimmäisissä vapaissa harjoituksissa Charles Picin tilalla.

## Tulokset
### Aika-ajot

## Kilpailu

Kilpailun voitti toisesta ruudusta startannut Red Bullin Sebastian Vettel. Tästä kilpailusta alkoi hänen huima voittoputkensa, joka jatkui aina kauden loppuun asti.

Kilpailun aikana nähtiin mielenosoittajia, kun Greenpeace-järjestö ripusti pääkatsomon ja palkintokorokkeen alueelle öljynporausta vastustavia lakanoita, ja yksi mielenosoittajista vaikutti jopa pyrkivän palkintokorokkeelle seremonioiden ollessa käynnissä.

### Tulokset

### Johtokierrokset

## Muuta
* Paul di Restan ja Pastor Maldonadon 50. kilpailu.
*Kimi Räikkösen ennätyksellinen 27 kilpailun pisteputki ja 38 kilpailun maaliinajettujen kilpailujen putki katkesi jarruvikaan.

## Katso myös
* GP2 Belgian Grand Prix 2013
* GP3 Belgian Grand Prix 2013
* Porsche Supercup Belgian Grand Prix 2013

## Lähteet

## Aiheesta muualla
Marcelo

**Marcelo**-nimisiä henkilöitä:

**Taiteilijanimenä:**
* Marcelo, *Marcelo Antônio Guedes Filho* (s. 1987), brasilialainen jalkapalloilija
* Marcelo, *Marcelo Vieira da Silva Júnior* (s. 1988), brasilialainen jalkapalloilija
* Marcelo, *Marcelo Augusto Mathias da Silva* (1991–2016), brasilialainen jalkapalloilija
* Marcelo D2, *Marcelo Maldonato Gomes Peixoto* (s. 1967), brasilialainen rap-artisti

**Etunimenä:**
* Marcelo Álvarez (s. 1962), argentiinalainen oopperalaulaja
* Marcelo Azcárraga Palmero (1832–1915), espanjalainen poliitikko ja pääministeri
* Marcelo Balboa (s. 1967), yhdysvaltalainen jalkapalloilija
* Marcelo Bielsa (s. 1955), argentiinalainen jalkapalloilija ja jalkapallovalmentaja
* Marcelo Bordon (s. 1976), brasilialainen jalkapalloilija
* Marcelo Brozović (s. 1992), kroatialainen jalkapalloilija
* Marcelo Buquet (s. 1963), uruguaylainen näyttelijä
* Marcelo Caetano (1906–1980), portugalilainen poliitikko
* Marcelo Carrusca (s. 1983), argentiinalainen jalkapalloilija
* Marcelo Daniel Colombo (s. 1961), argentiinalainen katolinen piispa
* Marcelo Delgado (s. 1973), argentiinalainen jalkapalloilija 
* Marcelo Díaz (s. 1986), chileläinen jalkapalloilija
* Marcelo Estigarribia (s. 1987), paraguaylainen jalkapalloilija
* Marcelo Ferreira (s. 1965), brasilialainen kilpapurjehtija
* Marcelo Gallardo (s. 1976), argentiinalainen jalkapalloilija
* Marcelo Grohe (s. 1987), brasilialainen jalkapallomaalivahti
* Marcelo Huertas (s. 1983), brasilialainen koripalloilija 
* Marcelo Raúl Martorell (1945–2024), argentiinalainen katolinen piispa
* Marcelo Angiolo Melani (1938–2021), italialais-argentiinalainen katolinen piispa
* Marcelo Meli (s. 1992), argentiinalainen jalkapalloilija 
* Marcelo Melo (s. 1983), brasilialainen tennispelaaja
* Marcelo Martins Moreno (s. 1987), bolivialainen jalkapalloilija
* Marcelo Moretto (s. 1978), brasilialainen jalkapallomaalivahti
* Marcelo Pinto Carvalheira (1928–2017), brasilialainen katolinen arkkipiispa
* Marcelo Rebelo de Sousa (s. 1948), Portugalin presidentti
* Marcelo Ríos (s. 1975), chileläinen tennispelaaja
* Marcelo Salas, *El Matador* (s. 1974), chileläinen jalkapalloilija
* Marcelo Andrés Silva Fernández (s. 1989), uruguaylainen jalkapalloilija
* Marcelo da Veiga (1892–1976), sãotomépríncipeläinen runoilija, aktivisti ja kansanedustaja
* Marcelo Zalayeta (s. 1978), uruguaylainen jalkapalloilija
Stadio Renzo Barbera

**Stadio Renzo Barbera** on jalkapallostadion, joka sijaitsee Italian Palermossa. Se on Serie B:ssä pelaavan Palermon kotistadion, ja sinne mahtuu hieman yli 36&nbsp;000 katsojaa. Stadion avattiin vuonna 1932 ja se nimettiin **Stadio Littorio**ksi, kunnianosoituksena fasismia kohtaan. Vuonna 1936 se nimettiin ensimmäistä kertaa uudelleen Espanjan sisällissodassa kuolleen sotilaan muistoa kunnioittaen **Stadio Michele Marrone**ksi. Toisen maailmansodan jälkeen stadionin nimi muutettiin, ja tällä kertaa se sai nimen **Stadio La Favorita**, lähellä stadionia sijaitsevaan Palermon katedraaliin haudatun Pyhän saksalais-roomalaisen keisarikunnan entisen keisarin Fredrik II:n mukaan. Kyseistä nimitystä käytetään edelleen varsin yleisesti.

Vuonna 1948 kenttää kiertänyt juoksurata poistettiin ja maalien taakse rakennettiin katsomot. 1984 tapahtui toinen suuri muutos, kun katsomoa laajennettiin toisella kerroksella, jolloin sen katsojavetoisuus nousi 50&nbsp;000:een. Silloinen katsomo saatiin täyteen kuitenkin vain kahdesti, sillä vuosina 1989–1990 toteutettiin suurempi remontti, joka tehtiin vuoden 1990 MM-kisoja varten. Tämä kunnostus laski katsomon kapasiteettia ja vakiinnutti sen lukuun 36&nbsp;349. Vuonna 2002 stadion sai nykyisen nimensä US Città di Palermon pitkäaikaisen puheenjohtajan Renzo Barberan kuoltua aiemmin samana vuonna.

Palermon nykyinen puheenjohtaja Maurizio Zamparini julkaisi kesäkuussa 2012 suunnitelmia, joiden mukaan kaupunkiin oltaisiin rakentamassa uutta stadionia, joka olisi täysin seuran omistuksessa.

## Kuvia

Stadio Renzo Barbera 2022 - 04.jpg|Stadion ulkoa
Palermo FC v Calcio Lecco 1912 04.jpg|Stadion ottelun aikana, päädyssä näkyy Palermon kannattajakatsomo "Curva Nord"


## Lähteet
Ligue 1 -kausi 2013–2014

**Ligue 1:n kausi 2013–2014** oli järjestyksessään 76. jalkapallon Ligue 1 -kausi. Kausi alkoi 9. elokuuta 2013 ja päättyi 17. toukokuuta 2014. Hallitsevana mestarina kauteen lähti Paris Saint-Germain. PSG voitti myös kauden 2013-14.

## Sarjataulukko

Monaco menetti ennen kauden alkua kaksi pistettä, koska heidän kannattajat käyttäytyivät sopimattomasti edellisen kauden viimeisessä ottelussa. Päätös kuitenkin peruttiin myöhemmin.

## Ottelut

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

## Parhaat maalintekijät

## Lähteet
125 Liberatrix

**125 Liberatrix** on päävyöhykkeen asteroidi, joka löydettiin 11. syyskuuta 1872. Asteroidin löysi Paul Henry, ja sen nimeämisen arvellaan olleen viittaus Ranskan vapautumiseen asteroidin löytöaikana. Asteroidi voidaan luokitella S-tyypin asteroidiksi.

Liberatrix-asteroidien ryhmä kantaa asteroidin nimeä.

## Lähteet
*

### Viitteet
Antti Karppinen

**Antti Karppinen** (6. toukokuuta 1923 Altona, Saksa – 16. toukokuuta 2015 Helsinki) oli suomalainen ulkoasiainneuvos ja suurlähettiläs.

Karppinen syntyi Altonassa, jonne perhe oli muuttanut isän työn vuoksi Venäjällä viettämiensä vuosien jälkeen. Karppisen isä oli työkomennuksella Latviassa 1927–1941 ja perhe asui Riiassa. 

Karppinen kävi koulua ensin Riiassa ja sitten Berliinissä, jossa hän valmistui ylioppilaaksi. Jatkosodan aikana 1942–1944 hän palveli Suomen puolustusvoimissa. Hän valmistui 1954 filosofian kandidaatiksi Helsingin yliopistosta ja meni samana vuonna Suomen ulkoasiainministeriön palvelukseen.

Karppinen toimi ministerineuvoksena Suomen suurlähetystössä Moskovassa 1968–1971 ja pääkonsulina Leningradissa 1973–1980. Tämän jälkeen hän oli suurlähettiläänä Prahassa 1980–1985 ja Bonnissa 1985–1990.

Eläkkeellä Karppinen kirjoitti 1999–2006 kolmiosaisen *Venäjän aatetta jäljittämässä* -kirjasarjan ja toimi ulkoministeriön ja Helsingin yliopiston Aleksanteri-instituutin Venäjä-asiantuntijana. Hän sai vuonna 2011 Helsingin yliopiston valtiotieteellisen tiedekunnan promootiossa kunniatohtorin arvon.

## Teoksia
* *Venäjän aatetta jäljittämässä*. WSOY 1999
* *Minne troikka rientää?* WSOY 2003
* *Sirppi, vasara ja tähti – kansallisesta aatteesta uuden Venäjän ideologia*. WSOY 2006 (julkaistu englanniksi nimellä *The hammer, sickle and star : following the idea of Russia*. Aleksanteri Institute, Helsinki 2006)

## Lähteet
* 
* 
* 
* 

### Viitteet
Luke Pither

**Lukas Pither** (s. 26. huhtikuuta 1989 Burketon, Ontario, Kanada) on kanadalainen jääkiekkoilija, joka pelaa DEL2-liigassa EHC Freiburgin joukkueessa. Hän on pelipaikaltaan keskushyökkääjä. Eliteprospects.com -sivuston Erik K. Pirin mukaan Pitherin vahvuuksiin kuuluvat hyökkäyspään pelaaminen, viimeistely ja maalipaikkojen luominen. Hän ei ole kuitenkaan kovin aggresiivinen tai fyysinen ja Pitherilla on parannettavaa myös puolustamisessa.

## Ura
Pither pelasi kauden 2004–2005 juniorijoukkue Clarington Torosissa sekä myös kaksi ottelua OPJHL-juniorisarjaa Bowmanville Eaglesissa. OHL-joukkue Kingston Frontenacs varasi hänet neljäntenä pelaajana kesällä 2005. Pither pelasi viiden OHL-kautensa aikana peräti neljässä eri seurassa; kesken toisen kautensa 2006–2007 hän siirtyi Frontenacsista Guelph Stormiin ja kesken neljännen kautensa sieltä Belleville Bullsiin. Viimeisen OHL-kautensa Pither vietti Barrie Coltsissa, jonka paras pistemies ja syöttäjä hän oli tehoilla 36+58=94. Pither sijoittui koko OHL:n pistepörssissä kolmanneksi edellään vain  NHL:ään kahdella ensimmäisellä vuorolla varatut Tyler Seguin ja Taylor Hall. Hän jakoi myös kevään 2010 pudotuspeleissä Coltsin sisäisen pistepörssin voiton Bryan Cameronin kanssa tehoilla 9+11=20. Pither valittiin kauden päätteeksi OHL:n kolmanteen tähdistökentälliseen.

Maaliskuussa 2010  Pither teki vapaana agenttina kolmivuotisen tulokassopimuksen Philadelphia Flyersin kanssa. Hän pelasi ensimmäisen sopimuskautensa kokonaan farmijoukkue Adirondack Phantomsissa, AHL:ssä, jossa tulokaskausi toi 67 runkosarjaottelussa tehot 9+11=20. Kaudella 2010–2011 hän pelasi myös sarjatasoa alempana ECHL-joukkue Trenton Titansissa. Kauden 2011–2012 Pither pelasi Flyersin organisaatiossa viettämänsä ajan kokonaan ECHL:ssä Titansin ja Wheeling Nailersin joukkueissa, kunnes juuri NHL:n työsulun päätyttyä tammikuussa 2013 hänet kaupattiin Carolina Hurricanesiin vaihdossa Brian Boucheriin ja Mark Altiin. Pither vietti loppukautensa AHL-joukkue Charlotte Checkersissä.

Kaudeksi 2013–2014 Pither siirtyi vuoden mittaisella sopimuksella SM-liigajoukkue Kalevan Palloon. Hän ehti kuitenkin pelata vain 20 runkosarjaottelua, kunnes Pitherin kausi todettiin olkapäävamman takia päättyneeksi marraskuussa 2013. Kaudeksi 2014–2015 hän siirtyi vuoden mittaisella sopimuksella Itävallan Erste Bank Eishockey Ligan Klagenfuter AC:hen.

Lokakuussa 2015 Pither teki vuoden mittaisen sopimuksen ECHL-joukkue Brampton Beastin kanssa. Hänet valittiin kauden 2015–2016 päätteeksi joukkueensa parhaaksi hyökkäväksi pelaajaksi. Joulukuussa 2015 Pither pelasi yhteensä seitsemän AHL-ottelua lainalla St. John’s IceCapsissa ja Syracuse Crunchissa. Heinäkuussa 2016 hän teki Beastin kanssa vuoden mittaisen jatkosopimuksen.

## Muuta
Pitherin veli Zack on pelannut myös jääkiekkoa.

## Tilastot

## Lähteet

*
*

### Viitteet
Nanna Christiansen

**Nanna Christiansen** (s. 17. kesäkuuta 1989) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2020 loppuun mennessä 104 maaottelua ja tehnyt niissä 11 maalia. Hän pelasi yhden ottelun vuoden 2013 EM-kisoissa ja kuului myös vuoden 2009 EM-kisajoukkueeseen mutta ei päässyt pelaamaan lopputurnauksessa. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi maaliskuussa 2009.

Christiansen on edustanut seuratasolla Brøndby IF:ää vuosina 2007–2013 ja uudelleen vuodesta 2014. Hän on pelannut myös BK Skjoldissa.

## Lähteet
* 
* 
* 

### Viitteet
Puhdistuksen yö

**Puhdistuksen yö** () on vuonna 2013 ensi-iltansa saanut James DeMonacon ohjaama tieteistrilleri. Elokuvan pääosissa esiintyvät Ethan Hawke ja Lena Headey. Elokuva sijoittuu lähitulevaisuuteen, jossa ”Puhdistuksen yönä” kerran vuodessa mistään rikoksesta ei rangaista.

Elokuva on saanut kolme jatko-osaa, *[[Puhdistuksen yö: Anarkia]]* (2014), *[[Puhdistuksen yö: Vaalivuosi]]* (2016) ja *[[The Forever Purge]]* (2021) sekä yhden esiosan, *[[The First Purge]]* (2018). Elokuvan pohjalta on tehty myös tv-sarja, *The Purge* (2018–2019).

## Näyttelijät

## Lähteet
* Finnkino 

### Viitteet

## Aiheesta muualla
* 
*
Emma Madsen

**Emma Madsen** (s. 18. marraskuuta 1988) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa heinäkuun 2013 loppuun mennessä neljä maaottelua, joista ensimmäiset kaksi kesäkuussa 2011 ja seuraavat kaksi vuoden 2013 EM-kisoissa.

Madsen on edustanut seuratasolla Brøndby IF:ää vuodesta 2009. Vuoteen 2008 saakka hän pelasi BSF:ssä.

## Lähteet
* 
* 
*
Edwardjärvenbulbuli

**Edwardjärvenbulbuli** (*Chlorocichla prigoginei*) on bulbulien heimoon kuuluva varpuslintu.

## Levinneisyys
Edwardjärvenbulbulia tavataan kotoperäisenä Kongon demokraattisessa tasavallassa. Siitä tunnetaan kaksi esiintymää, mutta kannan koosta ei ole tarkkaa arviota. Laji on vähenemässä metsänhakkuiden vuoksi, ja se on luokiteltu puutteellisesti tunnetuksi.

## Lähteet
Rugby World Cup Sevens

**Rugby World Cup Sevens** on rugbyn seitsemän pelaajan joukkueilla pelattavan rugby-7-muodon maailmanmestaruuskilpailut. Miesten kilpailu on järjestetty neljän vuoden välein vuodesta 1993 ja naisten vuodesta 2009 lähtien. 

## Miehet

## Naiset

## Lähteet
Kongonruskobulbuli

**Kongonruskobulbuli** (*Chlorocichla falkensteini*) on bulbulien heimoon kuuluva varpuslintu.

## Levinneisyys
Kongonruskobulbulia tavataan Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa ja Gabonissa. Sitä on kuvailtu paikallisesti yleisestä harvinaiseksi..

## Lähteet
Karoline Smidt Nielsen

**Karoline Smidt Nielsen** (s. 12. toukokuuta 1994) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä viisi maaottelua. Hän pelasi vuoden 2013 EM-kisoissa yhden ottelun. Ensimmäisen maaottelunsa hän pelasi joulukuussa 2012.

Nielsen on edustanut seuratasolla Fortuna Hjørringia vuodesta 2012.

Karoline Smidt Nielsenin äiti Lone Smidt Nielsen oli myös maajoukkuejalkapalloilija.

## Lähteet
* 
* 
* 

### Viitteet
Metsäbulbuli

**Metsäbulbuli** (*Atimastillas flavicollis*) on bulbulien heimoon kuuluva varpuslintu.

## Levinneisyys
Metsäbulbulia tavataan Afrikassa Senegalin, Etiopian ja Angolan välisellä alueella. Sen on raportoitu olevan yleinen tai paikallisesti runsaslukuinen, ja sen kannankehitys on vakaa. Laji on luokiteltu elinvoimaiseksi.

## Lähteet
Cecilie Sandvej

**Cecilie Sandvej** (s. 13. kesäkuuta 1990) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2020 loppuun mennessä 36 maaottelua ja tehnyt niissä yhden maalin. Hän pelasi vuoden 2013 EM-kisoissa yhden ottelun. Vuoden 2017 EM-kisoissa hän pelasi viisi ottelua ja saavutti hopeaa. Ensimmäisen maaottelunsa hän pelasi heinäkuussa 2009 ja viimeisimmän maaliskuussa 2019.

Sandvej on edustanut seuratasolla Brøndby IF:ää vuosina 2009–2014, Saksassa SC Sandia vuosina 2014–2017 ja 1. FFC Frankfurtia vuosina 2017–2019 sekä Ranskassa FC Fleury 91:tä kesästä 2019 alkaen.

## Lähteet
* 
* 
* 
*
Viidakkobulbuli

**Viidakkobulbuli** (*Chlorocichla laetissima*) on bulbulien heimoon kuuluva varpuslintu.

## Levinneisyys
Viidakkobulbulia tavataan Kongon demokraattinen tasavalta, Keniassa, Etelä-Sudanissa, Sudanissa, Tansaniassa, Ugandassa ja Sambiassa. Sen on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Ursuksen kosto

**Ursuksen kosto** () on vuonna 1961 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Luigi Capuano. Sen päähenkilöä Ursusta esittää kanadalaissyntyinen kehonrakentaja ja showpainija Samson Burke.

## Juoni
Kaarian kuningas Zagro kaappaa Lyykian prinsessan Siran ottaakseen vallan myös tämän kotimaassa. Voimamies Ursus ja hänen pikkuveljensä Dario ystävineen tekevät Zagron aikeet tyhjiksi. Lopuksi Ursus ja Sira saavat toisensa.

## Näyttelijät

## Tuotanto
Techniscope-tekniikalla Eastmancolor-väreissä kuvattu *Ursuksen kosto* on hyvin tavanomainen peplumelokuva. Siinä on komeat lavasteet, kauniita maisemia ja runsaasti toimintaa, mutta kirveellä veistetty Samson Burke ensimmäisessä italialaisroolissaan on näyttelijänä kuin puujumala ja myös muut henkilöhahmot ovat täysin yksiulotteisia. Juoni on heikko ja varsinkin Ursuksen ja Siran rakkaustarina jää täydellisen epäuskottavaksi.

Samson Burkelle *Ursuksen kosto* oli miellyttävä kokemus: ”He tarvitsivat mielellään pitemmän henkilön, koska suurin osa muista näyttelijöistä oli lyhyitä. Sain kuulla tuotannosta ja lähetin sinne valokuvia Stooges-elokuvasta (*The Three Stooges Meet Hercules*, jossa Burke näytteli Herkulesta). Italialainen agenttini sopi asiasta tuotantoyhtiön kanssa ja sain osan. Kun koneeni laskeutui Italiaan, kaikki oli jo valmiina. Muistan vain, että minulla oli valtavan hauskaa. Italialaiset olivat hienoa väkeä, ja ruoka oli mahtavaa.”

Burken mukaan *Ursuksen kostossa* käytettiin samaan aikaan kuvatun Joseph L. Mankiewiczin *[[Kleopatra (vuoden 1963 elokuva)|Kleopatran]]* lavasteita. Elokuva julkaistiin Länsi-Saksassa nimellä *Herkules, der Held von Karthago* (”Herkules, Karthagon sankari”). 

## DVD-julkaisut
Yhdysvaltalaisen Sinister Cineman DVD-julkaisu on laadultaan heikko ja Alpha Videon julkaisu ala-arvoinen. Italialaiseen *Sfide titaniche* TV-sarjaan kuuluva erinomainen laajakangasversio ei liene ilmestynyt DVD:llä.

## Lähteet

## Aiheesta muualla
* 
*
Monteforte Irpinon bussiturma

**Monteforte Irpinon bussiturma** tapahtui Monteforte Irpinon kylän lähellä Avellinon maakunnassa Italiassa 28. heinäkuuta 2013. Linja-auto-onnettomuudessa kuoli 38 ihmistä ja kymmenen loukkaantui. Yksi kuolleista oli kuljettaja. Onnettomuuden syytä ei vielä tiedetä, mutta jarrujen pettämistä epäillään. Eräs eloonjäänyt sanoi kuljettajan menettäneen linja-auton hallinnan, kun yksi auton renkaista puhkesi.

Matkustajia oli noin 50, ja he olivat palaamassa kotiin pyhiinvaellukselta. Syyksi on paljastunut kardaanin irtoaminen, jonka jälkeen se löi käsijarrukellot rikki.

## Lähteet
Jagdish Raj

**Jagdish Raj Khurana** (1928 – 28. heinäkuuta 2013) oli intialainen näyttelijä. Bollywoodissa vaikuttanut Raj näytteli vuodesta 1939 vuoteen 2004 asti kaikkiaan 259 elokuvassa. Hän näytteli poliisietsivää 144 elokuvassa.

## Valikoitu filmografia
* *[[Daag (vuoden 1973 elokuva)|Daag]]* (1973)
* *[[Bobby (vuoden 1973 elokuva)|Bobby]]* (1973)
* *[[Deewaar]]* (1975)
* *[[Kaala Patthar]]* (1979)

## Lähteet

## Aiheesta muualla
*
Samuel Koskinen

**Samuel Koskinen** (14. huhtikuuta 1850 Oripää – 30. toukokuuta 1925 Turku) oli suomalainen maalarimestari ja Suomen merkittävimpiä koristemaalareita. Koskisen tekemiä koristemaalauksia löytyy ympäri Suomea muun muassa Turusta Turun VPK:n talolta ja Säästöpankin talosta, Helsingistä Kansallisarkistosta ja Säätytalosta sekä Tampereen raatihuoneelta.

Koskinen aloitti maalaamisen jo nuorena. Hän lähti Turkuun maalarinoppiin ja opiskeli Suomen taideyhdistyksen piirustuskoulussa. Parikymppisenä Koskinen muutti Tukholmaan, jossa hän kävi teknillistä korkeakoulua ja piti siellä myös vähän aikaa omaa liikettä. Myöhemmin Koskinen työskenteli useita vuosia Euroopassa muun muassa Pariisissa, Wienissä ja Berliinissä. Turkuun paluu tapahtui vuonna 1883, ja saatuaan mestarinarvon Koskinen avasi oman liikkeen, josta tuli myöhemmin aikansa arvostetuin ja suurin. Koskisen maalariliikessä työskenteli parhaimmillaan 70 maalaria, muun muassa Salomo Wuorio työnjohtajana.

Samuel Koskisen ja hänen vaimonsa Ida Koskisen jälkisäädöksen osoittamilla varoilla perustettiin Suomen ensimmäinen maalausalan oppilaitos Turun Ammattiopisto (nyk. Turun Ammattiopistosäätiö) vuonna 1929. Koskinen on Turun maalarimestariyhdistyksen perustajajäsen.

Turussa Hämeenkadulla sijaitsee Koskisen itselleen vuonna 1883 ostama talo, joka on nykyään kulttuurihistoriallisesti arvokas kiinteistö ja tunnetaan nimellä *Samuel Koskisen talo*. Turun Ammattiopistosäätiön ja Turun maalarimestariyhdistyksen omistukseen talo tuli vuonna 2003, ja vuodesta 2004 lähtien kiinteistöä on rekonstroitu koristemaalauksilla, jotka Koskisen maalausliike teki eri puolilla Suomea. Talossa on myös restauroitu Koskisen aikaisia koristemaalauksia.

## Lähteet
Vyjayanthimala

**Vyjayanthimala Bali** (; s. 13. elokuuta 1936 Madras, Madras, Brittiläinen Intia), yleensä pelkästään **Vyjayanthimala**, on intialainen elokuvanäyttelijä, bharata natyam -tanssija, karnaattisen musiikin laulaja ja poliitikko. 20-vuotisen näyttelijän uransa aikana Vyjayanthimala kuului Bollywoodin suurimpiin tähtiin 1950- ja 1960-luvulla. Hän oli ensimmäinen eteläintialainen naisnäyttelijä, josta tuli kansallinen tähti, ja hän teki tietä muille eteläintialaisille näyttelijättärille Bollywoodissa. Vyjayanthimala oli myös yksi niistä, jotka toivat puoliklassisen tanssin Bollywoodiin. Hän sai elokuvien tanssinumeroillaan lempinimen ”Twinkle toes”.

Vyjayanthimala menetti kiinnostuksensa elokuviin mentyään naimisiin ja hän jätti elokuva-alan vuonna 1970, vaikka elokuvantekijä Baldev Raj Chopran mielestä Vyjayanthimala olisi voinut jatkaa helposti vielä yhden vuosikymmenen pääroolien näyttelijänä. Intian valtio myönsi hänelle Padma Shri -palkinnon vuonna 1968. Lopetettuaan näyttelemisen hän jatkoi uraansa bharata natyam -tanssijana.

## Yksityiselämä
Vyjayanthimala meni naimisiin tohtori Chamanlal Balin kanssa vuonna 1968. Hän jäi leskeksi vuonna 1986. Heidän ainoa poikansa Suchindra Bali on myös yrittänyt luoda uraa näyttelijänä. Vyjayanthimala on uskonnoltaan vaishnalainen hindu. Hän on ollut vapaa-ajallaan innokas golfaaja.

## Valikoitu filmografia

## Lähteet

## Aiheesta muualla

* 
* 
*
Lounais-Hämeen vaakuna

**Lounais-Hämeen vaakuna** on Hämeen historialliseen maakuntaan kuuluvan epävirallisen Lounais-Hämeen alueen heraldinen tunnus. Vaakuna on muun muassa alueella toimivan Lounais-Hämeen kotiseutu- ja museoyhdistyksen käytössä ja sen on yksi harvoista Suomessa käytetyistä seutuvaakunoista. 

## Vaakunan historiaa
Lounais-Hämeellä ei ole koskaan ollut hallinnollista asemaa, vaan alue on muodostunut 1900-luvun alkupuolella aatteellisen yhteistoiminnan tuloksena Hämeen historiallisen maakunnan lounaisimpaan osaan. Alueella toimii vuonna 1923 perustettu Lounais-Hämeen kotiseutu- ja museoyhdistys, jonka aloitteesta vuonna 1946 heraldikko A. W. Rancken ja kuvataiteilija Aukusti Tuhka laativat vaakunat alueen kahdeksalle silloiselle maalaiskunnalle. Vaakunat laadittiin kolme vuotta ennen varsinaisen kunnanvaakunalain voimaantuloa vuonna 1949 ja lopulta ainoastaan Ypäjälle laadittu vaakuna vahvistettiin käyttöön. Loput alueen kunnista saivat uudet vaakunat 1950- ja 1960-lukujen aikana.

Ennen nykyistä vaakunaa Lounais-Hämeen kotiseutu- ja museoyhdistyksen käytössä oli vuodesta 1929 alkaen aikakaudelleen tyypillinen epäheraldinen tunnus. Tunnuksessa oli kuvattuna kansallisromanttista esineistöä nelijakoisella kilvellä sekä kilven yläpuolelle asetettu Hämeen maakuntavaakunan ilves. Tunnus oli käytössä 1950-luvulle asti, jolloin se korvattiin nykyisellä vaakunalla. Uuden vaakunan suunnitteli vuonna 1955 suomalainen heraldikko Gustaf von Numers. Aiheen vaakunaan on antanut historioitsija Aulis Oja ja se perustuu 1500-luvulla käytössä olleeseen Sääksmäen kihlakunnan sinettiin, jossa oli kuvattuna muunnelma Hämeen maakunnan ilvesvaakunasta. Lounais-Hämeen vaakunan heraldinen selitys on "punaisessa kentässä hopeinen nouseva ilves, jolla varukset ovat kultaiset ja korvatöyhdöt mustat."

### Galleria

Tiedosto:Lounais-Hämeen Kotiseutu- ja Museoyhdistyksen tunnus 1929.jpg|Lounais-Hämeen Kotiseutu- ja Museoyhdistyksen vanha tunnuskuva 1920–1950-luvuilta.
Tiedosto:Sääksmäen kihlakunnan sinetti 1610.jpg|Sääksmäen kihlakunnan sinetti 1610-luvulta.


## Lähteet
* 

### Viitteet
Aleksandr Kaljanin

**Aleksandr Igorevitš Kaljanin** (ven. Александр Игоревич Калянин) (24. syyskuuta 1987 Tšeljabinsk, Venäjän SFNT, Neuvostoliitto – 7. syyskuuta 2011) oli venäläinen jääkiekkohyökkääjä. Hän pelasi KHL-joukkue Lokomotiv Jaroslavlissa. Kaljanin menehtyi miltei koko joukkueensa kanssa lento-onnettomuudessa Venäjällä lähellä Jaroslavlin kaupunkia. Joukkue oli matkalla Minskiin Valko-Venäjälle, missä joukkueen oli tarkoitus pelata kauden ensimmäinen peli.

Aleksandr Kaljanin aloitti peliuransa Traktor Tšeljabinskin kakkosjoukkueessa kaudella 2003–2004. Seuraavana vuonna hän oli jo ykkösjoukkueessa kahden ottelun verran. Kaudella 2005–2006 hän aloitti Lokomotiv Jaroslavlissa, jossa pelasi ykkösjoukkueessa viisi ottelua ja teki kaksi maalia. Nämä olivat hänen ensimmäiset pelinsä Venäjän pääsarjassa. Seuraavalla kaudella hän pelasi alemmassa sarjassa Dizel Penzan joukkueessa. Kaudella 2007–2008 hän pelasi Jaroslavlissa jälleen yhden ottelun, mutta siirtyi pääsarjaan palanneen Tšeljabinskin Traktoriin, jonka vakiokokoonpanoon hän pääsi ja pelasi 30 peliä tehden kuusi maalia ja syöttäen yhdeksän. Traktor pääsi myös pudotuspeleihin, joissa Kaljaninille kertyi kolme peliä. Ammattilaisliiga KHL aloitti toimintansa vuonna 2008, ja siitä asti Kaljanin kuului lähes koko ajan Jaroslavlin vakiomiehistöön kohtalokkaaseen lento-onnettomuuteen saakka. 

## Lähteet
Jesse Huta Galung

**Jesse Huta Galung** (s. 6. lokakuuta 1985 Haarlem) on hollantilainen tennispelaaja. Huta Galung voitti heinäkuussa 2013 Tampere Openin, joka oli hänen yhdeksäs ATP Challenger -tason turnauksen voitto.  

## Lähteet

## Aiheesta muualla
*Jesse Huta Galungin kotisivut
Pasi Haaranen

**Pasi Haaranen** (s. 9. syyskuuta 1957 Helsinki) on suomalainen valokuvaaja.

Haaranen kirjoitti ylioppilaaksi Helsingin Reaalilyseon lukiosta 1978. Hän on työskennellyt valokuvaajana 1980-luvulta lähtien ja tehnyt mainoskuvausta, valokuvannut taide- ja näyttelyjulkaisuihin muun muassa Oulun taidemuseolle ja Taidemaalariliitolle sekä dokumentoinut tanssiteoksia.
Haaranen omistaa yrityksen PR-Studio Oy. Aikaisemmin hän on työskennellyt ScanFoto AB:lla Tukholmassa.

Haarasen valokuvia on esitelty näyttelyissä, kuten 2013 Ruotsin Furusundissa Högmarsö Varvin kesäsalongissa.

## Teokset
*Solveig von Schoultz:  Ett sätt att räkna tiden, Schildts Helsingfors 1989 
*Audi Avus ,kirja Tokion autonäyttelyyn, Audi AG Marketin/VMS , Ingolstadt 1991
*Kaj Kalin: Veressä WSOY 1993 
*Bo Carpelan: Vandrande skugga. Pokkarilaitos Schildts 1993 
*Bo Carpelan, Urwind, Schildts Förlags Ab
*Annika Luther, Bronsåret 1995, 
*Edith Södergrans samlade skrifter II (Svenska litteratursällskapet I Finland 1996)
*Ihan kahvilla, Paulig instituutti Helsinki 2006
 
*Pekka Kauhanen, Hurtta, Poika ja Lum’ukko, Suomen Taideyhdistys 2011  
*Lena von Bonsdorff : Mentor, mecenat, musikhandlare,Schildts & Söderströms 2012 , 9789515230232
*Aikakauslehti artikkeli- ja kansikuvituksia mm. Image 1985–2000, Kotilääkäri 1985–1997, Mens Health 1997–2000, Libris 2006 issn 1459-6784, Gloria ja Kodin Gloria 2007–2012.
*1987 Miles Davisin virallinen konserttikiertueen valokuvaaja Helsingissä, Tukholmassa ja Oslossa.
*Kaapelin Taiteilija Yhdistyksen vuosinäyttely 2011 ilmoitus kuva ja juliste. Näyttelyssä valokuvateoksella.
*Dalai Laman Helsingin vierailujen 2006 ja 2011 virallinen valokuvaaja.
*Presidentti Mauno Koiviston kolmen viimeisen hallintovuoden äitienpäivän Maan Äidit -kunniamerkkien saajien ryhmäkuvan kuvaaja.

## Lähteet
Luettelo televisiosarjan Matlock jaksoista

Tämä on **luettelo [[Matlock (televisiosarja)|Matlock]] -televisiosarjan jaksoista**. Ohjelma alkoi Yhdysvalloissa 3. maaliskuuta 1986 ja päättyi 7. toukokuuta 1995.

## 1. tuotantokausi

## 2. tuotantokausi

## 3. tuotantokausi

## 4. tuotantokausi

## 5. tuotantokausi

## 6. tuotantokausi

## 7. tuotantokausi

## 8. tuotantokausi

## 9. tuotantokausi
Christoph Haberland

**Christoph Haberland** (latviaksi Kristofs Hāberlands, 1750-1803) oli baltiansaksalainen, nykyisen Latvian alueella asunut ja työskennellyt arkkitehti. Häntä pidetään yhtenä Latvian parhaista klassisista arkkitehdeista.

Haberland opiskeli Berliinissä ja Dresdenissä ja palasi kotimaahansa vuonna 1777. Hänet valittiin seuraavana vuonna Riika pääarkkitehdin assistentiksi. Pääarkkitehdin kuoltua hänet valittiin edeltäjänsä seuraajaksi ja hän hoiti virkaa vuoteen 1789.  

Arkkitehtuurissa Haberlandin johtoajatuksena oli muuttaa keskiaikaisena säilynyt Riika vastaamaan valistuksen ajan ihanteita. Haberland suunnitteli Riikaan 20 asuintaloa ja useita kirkkoja. Kaupungin lähiympäristön säätyläiset pyysivät häntä suunnittelemaan kartanoita. Virossa Valgan ja Võrun kirkot ovat hänen suunnittelemiaan.
## Haberlandin suunnittelemia rakennuksia

Mazā Pils Street in Riga 1-4.JPG|Mazā Pils kadun nurkkarakennus, Riika.
Miesnieku Street in Riga, 1.JPG|Miesnieku kadun nurkkarakennus, Riika.
Voru Katariina kirik.JPG|Luterilainen kirkko,Võru, Viro.
Katlakalna baznīca pie Rīgas 2000-03-05.jpg|Katlakalnan luterilainen kirkko.


## Lähteet

## Aiheesta muualla
* Ottokar Gerich: Christoph Haberland und seine Bauten. Dissertation. Technische Universität Hannover, 1927
Sibylla (pikaruokalaketju)

**Sibylla** on vuonna 1932 perustettu ruotsalainen pikaruokalaketju. Yrityksellä on yli 3 500 ravintolaa eri puolella Eurooppaa. 

Suomessa Sibylla aloitti vuonna 1997, ja vuoteen 2013 mennessä shop-in-shop-periaatteella toimivia ravintoloita oli maassa 280. Ne toimivat lähinnä huoltoasemien yhteydessä.

## Lähteet
*Sibyllan kotisivut 
## Aiheesta muualla
*Sibyllan suomalaiset kotisivut
Joaquim Domingues de Oliveira

**Joaquim Domingues de Oliveira** (4. joulukuuta 1878 Vila Nova de Gaia – 18. toukokuuta 1967) oli Brasiliassa toiminut portugalilaissyntyinen roomalaiskatolinen arkkipiispa. Hänet vihittiin papiksi 21. joulukuuta 1901 ja nimitettiin Florianópolisin (Santa Caterinan) hiippakunnan johtoon 2. huhtikuuta 1914, ja piispaksi vihkiminen seurasi 31. toukokuuta. Pääkonsekraattorina toimi Basilio Pompilj, jota avustivat Leopoldo Duarte e Silva ja Alberto José Gonçalves.

Florianópolisista tehtiin 17. tammikuuta 1927 arkkihiippakunta, ja Domingues de Oliveira nimitettiin sen arkkipiispaksi. Hän osallistui Vatikaanin toiseen kirkolliskokoukseen ja kuoli 88-vuotiaana virassa.

## Lähteet
Andrei Kirjuhin

**Andrei Anatoljevitš Kirjuhin** (ven. Андрей Анатольевич Кирюхин; 4. elokuuta 1987 Jaroslavl – 7. syyskuuta 2011 Jaroslavl) oli venäläinen jääkiekkohyökkääjä. Hän pelasi KHL-joukkue Lokomotiv Jaroslavlissa. Hän voitti hopeaa vuoden 2007 jääkiekon nuorten maailmanmestaruuskilpailuissa. Kirjuhinin isä Anatoli Kirjuhin (1938–2003) oli jalkapalloilija ja valmentaja. Kirjuhin sai surmansa lento-onnettomuudessa 7.9.2011 lähellä Jaroslavlin kaupunkia, kun Lokomotiv Jaroslavlin oli tarkoitus matkata Minskiin Valko-Venäjälle KHL-kauden ensimmäiseen otteluun.
Vuoden 2013 Atlantin hurrikaanikausi

**Vuoden 2013 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2013.

Kausi oli hiljaisin miesmuistiin: hurrikaaneja on ollut viimeksi näin vähän vuonna 1982. Trooppisia myrskyjä havaittiin vain 13, ja niistä vain kaksi kasvoi hurrikaaneiksi: Humberto ja Ingrid. Kumpikaan niistä ei noussut voimakkaaksi hurrikaaniksi, jonka rajana NOAA pitää Saffir-Simpsonin 3. luokkaa.

Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se on silti aktiivinen yli 24 tuntia ja jos se muodostuu tropiikissa tai subtropiikissa. Trooppista matalapainetta sanotaan trooppiseksi myrskyksi, jos sen tuulennopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuulennopeus ylittää 33 m/s.

Trooppisten myrskyjen ja hurrikaanien nimet tiedettiin jo ennalta, sillä ne poimittiin listalta:  Andrea, Barry, Chantal, Dorian, Erin, Fernand, Gabrielle, Humberto, Ingrid, Jerry, Karen ja Lorenzo. Ne ovat vuorotellen miesten ja naisten nimiä. Aakkoslistasta on kuitenkin poistettu kirjaimet Q, U, X, Y ja Z, koska niillä alkavia nimiä ei ole englannin kielessä tarpeeksi. Kuusi listaa kiertää niin, että samat nimet tulevat käyttöön kuuden vuoden välein, joten nyt käytettiin samoja nimiä kuin 2007. Paljon tuhoa aiheuttaneiden tai jotenkin muuten huomattavien myrskyjen nimet on "jäädytetty", kuten kuuluisien joukkuepelaajien pelinumerot. Jos vuodessa havaitaan enemmän kuin 21 hirmumyrskyä, niiden niminä aletaan käyttää kreikkalaisia kirjaimia (alpha, beta, gamma...).

## Myrskyt

Kauden aloitti trooppinen myrsky Andrea, joka aiheutti kaatosateita ja tulvia Kuubassa ja Floridassa 5.-7. kesäkuuta. Noin tuhat ihmistä joutui lähtemään kodeistaan evakkoon.

Toinen trooppinen myrsky Barry jäi lyhytikäiseksi: se laantui 20. kesäkuuta.

Kauden ainoat hurrikaanit olivat Humberto (8.-19. syyskuuta) ja Ingrid (12. - 17. syyskuuta). Molemmat jäivät heikoimpaan eli 1. luokkaan. Humberto kehittyi kaukana Atlantin itäosassa. Ingrid kehittyi joitakin päiviä myöhemmin ja aiheutti hurrikaanivaroituksen Meksikossa. Kummallakin tuulennopeus oli suurimmillaan noin 38 m/s.

## Lähteet
Camillo Faresin

**Camillo Faresin** (22. toukokuuta 1914 – 25. tammikuuta 2003) oli Brasiliassa toiminut italialaissyntyinen roomalaiskatolinen piispa. Hänet vihittiin salesiaanien papiksi 9. kesäkuuta 1940 ja nimitettiin Registro do Araguaian koadjuuttoriprelaatiksi sekä Bubastiksen titulaaripiispaksi 13. elokuuta 1954. Piispaksi vihkiminen seurasi 24. lokakuuta. Pääkonsekraattorina toimi Francisco de Aquino Correa, jota avustivat Antônio Campelo de Aragão ja Orlando Chaves.

Faresinista tuli 14. syyskuuta 1956 Registro de Araguaian prelaatti; vuodesta 1969 hänen johtamansa alueprelatuurin nimi oli Guiratinga. Hän osallistui Vatikaanin toiseen kirkolliskokoukseen ja luopui titulaaripiispan arvosta 26. toukokuuta 1978. Alueprelatuurista muodostettiin 3. lokakuuta 1981 Guiratingan hiippakunta, jonka piispana Faresin toimi, kunnes jäi eläkkeelle 20. marraskuuta 1991.

## Lähteet
Sjarhei Astaptšuk

**Sjarhei Iharavitš Astaptšuk** (, , 19. maaliskuuta 1990 – 7. syyskuuta 2011) oli valkovenäläinen jääkiekkoilija, joka pelasi KHL-joukkue Lokomotiv Jaroslavlissa. Astaptšuk kuoli Lokomotiv Jaroslavlin lento-onnettomuudessa 7.9.2011, kun joukkue oli matkalla Minskiin Valko-Venäjälle KHL-kauden ensimmäiseen otteluun.

## Lähteet
*
Leopoldo Ruggiero

**Leopoldo Ruggiero** (8. helmikuuta 1821 Napoli – 11. maaliskuuta 1886) oli italialainen roomalaiskatolinen arkkipiispa. Hänet vihittiin papiksi 8. maaliskuuta 1845 ja nimitettiin Sorrenton arkkihiippakunnan johtoon 12. maaliskuuta 1877. Piispaksi vihkiminen seurasi 18. maaliskuuta. Pääkonsekraattorina toimi Luigi Maria Bilio. 

Ruggiero kuoli 65-vuotiaana virassa.

## Lähteet
Pavel Snurnitsyn

**Pavel Sergejevitš Snurnitsyn** (ven. Павел Сергеевич Снурницын) (10. tammikuuta 1992 – 7. syyskuuta 2011) oli venäläinen jääkiekkoilija. Hänen seuransa oli KHL-joukkue Lokomotiv Jaroslavl. Snurnitsyn kuoli lento-onnettomuudessa 7.9.2011, kun joukkue oli matkalla Minskiin Valko-Venäjälle KHL-kauden ensimmäiseen otteluun.
Pavel Trahanov

**Pavel Sergejevitš Trahanov** (ven. Павел Сергеевич Траханов) (21. maaliskuuta 1978 – 7. syyskuuta 2011) oli venäläinen jääkiekkopuolustaja joka pelasi KHL-joukkue Lokomotiv Jaroslavlissa. Trahanov sai surmansa lento-onnettomuudessa 7.9.2011, kun joukkueen piti matkata Minskiin Valko-Venäjälle KHL-kauden ensimmäiseen otteluun.
Florentino Simón y Garriga

**Florentino Simón y Garriga** (14. maaliskuuta 1868 Murchante – 23. marraskuuta 1935) oli Brasiliassa toiminut espanjalainen roomalaiskatolinen piispa. Hänet vihittiin klaretialaisten papiksi 8. marraskuuta 1891 ja nimitettiin São José de Alto Tocantinsin alueprelatuurin johtoon sekä Leucen titulaaripiispaksi 10. huhtikuuta 1931. Piispaksi vihkiminen seurasi 21. kesäkuuta. Pääkonsekraattorina toimi Leopoldo Duarte e Silva, jota avustivat José Marcondes Homem de Melo ja Francisco de Campos Barreto.

Simón y Garriga kuoli 67-vuotiaana virassa.

## Lähteet
Artjom Jartšuk

**Artjom Nikolajevitš Jartšuk** (ven. Артём Николаевич Ярчук) (3. toukokuuta 1990 – 7. syyskuuta 2011) oli venäläinen jääkiekkohyökkääjä, joka pelasi KHL-joukkue Lokomotiv Jaroslavlissa kaudella 2010–2011. Jartšuk kuoli lento-onnettomuudessa 7. syyskuuta 2011, kun joukkue oli matkalla KHL-kauden ensimmäiseen otteluun Minskiin Valko-Venäjälle.

Jartšuk saavutti alle 18-vuotiaiden MM-kilpailuissa hopeaa vuonna 2008. Hän teki turnauksen kuudessa ottelussaan kaksi maalia.

## Lähteet
Vally Weigl

**Vally Weigl** (o.s. Pick) (11. syyskuuta 1894 Wien – 25. joulukuuta 1982 New York) oli itävaltalaissyntyinen, yhdysvaltalaistunut säveltäjä ja musiikkiterapeutti.

## Elämäkerta
Weiglin vanhemmat, lakimies Josef Pick ja Charlotte Pick (o.s. Rubinstein), kasvattivat hänet assimiloituneessa ja poliittisesti liberaalissa juutalaiskodissa. Hänellä oli sisko, Katherina (Käthe) Marianne. Vally Weigl opiskeli musiikkitiedettä Guido Adlerin johdolla Wienin yliopistossa. Lisäksi hän muun muassa sai yksityisopetusta säveltäjä Karl Weigliltä, josta myös tuli hänen puolisonsa vuonna 1921. Pariskunnalle syntyi vuonna 1926 poika Wolfgang Johannes.

Itävalta liitettiin Natsi-Saksaan, ja Weiglit pakenivat vuonna 1938 Sveitsin ja Englannin kautta Yhdysvaltoihin. Weiglin äiti teki itsemurhan 1939, ja Käthe-sisko surmattiin Ravensbrückin keskitysleirillä. Weigl sai miehensä kanssa Yhdysvaltain kansalaisuuden vuonna 1943. Hän aloitti uudessa asuinmaassaan vakavan sävellystyön ja tuotti laajan valikoiman piano-, kamari- ja vokaaliteoksia. Hänen sävellystyylinsä mallina oli 1800-luvun lopun musiikki, ja hän piti etäisyyttä avant gardeen sekä Wienissä että Yhdysvalloissa. Weigl sävelsi vielä vanhoilla päivillään lähes täydellisestä kuulon menetyksestä huolimatta. Hän loi uran musiikkiterapeuttina valmistuttuaan Columbian yliopiston Teachers Collegesta vuonna 1953. Lisäksi hän tunsi kiinnostusta kieliä ja sekä kirjallisuutta kohtaan ja työskentelikin toistuvasti käännöstehtävissä.

Weigl oli pasifisti ja aktiivinen kveekarien jäsen; kveekarit auttoivat häntä pääsemään Yhdysvaltoihin. Pasifismi on esillä joissain hänen teoksistaan (*Requiem for Allison*). Hänen musiikkiinsa vaikutti myös hänen rakkautensa luontoon. Laululla on tuotannossa keskeinen osa. Weigl omisti Jimmy Carterille Carl Sandburgin runoihin säveltämänsä kamarikantaatin *The People, Yes!*. Säveltäjä sai vuonna 1976 National Endowment for the Arts -apurahan.

Jäätyään leskeksi vuonna 1949 Weigl vaali kuolleen miehensä musiikillista perintöä ja perusti tätä varten Karl Weigl -muistosäätiön.

## Lähteet
Francisco Prada Carrera

**Francisco Prada Carrera** (27. heinäkuuta 1893 Priaranza del Bierzo, Espanja – 7. kesäkuuta 1995) oli Brasiliassa toiminut roomalaiskatolinen piispa. Hänet vihittiin klaretialaisten papiksi 2. kesäkuuta 1917 ja nimitettiin São José de Alto Tocantinsin alueprelatuurin johtoon sekä Bisican titulaaripiispaksi 3. syyskuuta 1946. Piispaksi vihkiminen seurasi 20. lokakuuta. Pääkonsekraattorina toimi Carlos Carmelo de Vasconcellos Motta, jota avustivat Ático Eusébio da Rocha ja José Selva e Amaral.

Prada Carrera sai 17. tammikuuta 1957 nimityksen Uruaçun piispaksi, jona hän toimi, kunnes jäi eläkkeelle 25. helmikuuta 1976. Hän osallistui Vatikaanin toiseen kirkolliskokoukseen.

## Lähteet
Ykkösen kausi 1994

**Ykkösen kausi 1994** oli Suomen jalkapallon toiseksi korkeimman sarjatason kausi. Kausi pelattiin 14 joukkueen kaksinkertaisena sarjana. Sarjasta nousivat suoraan Veikkausliigaan Helsingin Ponnistus ja Vaasan Palloseura. Neljä viimeistä joukkuetta putosivat suoraan Kakkoseen. Kauden kokonaisyleisömäärä oli 66&nbsp;610 katsojaa.

## Sarjataulukko

## Yleisömäärät

## Parhaat maalintekijät

15 maalia
*Mika Riutto, Reipas

14 maalia
*Kimmo Savolainen, KePS

12 maalia
*Michael Puisto, BK-IFK
*Tero Forss, Inter Turku
*Samuli Lindelöf, Inter Turku
*Marko Harju, KajHa
*Miikka Kajander, PIF

11 maalia
*Peter Sampo, FC Kontu
*Marko Härmä, KTP
*Marko Niiranen, Reipas

## Lähteet
Maksim Šuvalov

**Maksim Aleksejevitš Šuvalov** (ven. Максим Алексеевич Шувалов) (23. huhtikuuta 1993 – 7. syyskuuta 2011) oli venäläinen jääkiekkopuolustaja, joka valittiin KHL-joukkue Lokomotiv Jaroslavliin kaudeksi 2011–2012. Šuvalov menehtyi lento-onnettomuudessa matkalla KHL-kauden ensimmäiseen otteluun Minskiin, Valko-Venäjälle.

Šuvalov oli HK Rybinskin kasvatti. Lokomotiv Jaroslavl varasi hänet  vuonna 2010 ja hän siirtyi seuran juniorijoukkueeseen MHL-liigan Loko Jaroslavliin vuonna 2010. Šuvalovin oli tarkoitus pelata seuran edustusjoukkueessa kaudella 2011–2012. Maajoukkuetasolla Šuvalov voitti pronssia jääkiekon alle 18-vuotiaiden maailmanmestaruuskilpailuissa 2011.

## Lähteet

## Aiheesta muualla
*